TÁJÉKOZTATÓ

Erzsébetváros Önkormányzatának Képviselő-testülete részére

A Bischitz Johanna Integrált Humán Szolgáltató Központ Horizon 2020 programban való részvételi megkereséséről

Tisztelt Képviselő-testület!

2016 decemberében kereste meg munkatársunkat az ERI Hungary – European Research Institute (európai kutatásokkal és gyakorlati implementációval foglalkozó nonprofit szervezet) azzal, hogy az Erzsébetvárosi Integrált Humán Szolgáltató Központ mintaértékű példájára tekintettel egy európai konzorciumi kezdeményezésbe szeretné bevonni intézményünket.

A projektkezdeményezés az Európai Unió Horizon 2020 program Társadalmi kihívások Pillérének „Európa egy változó világban - inkluzív, innovatív és reflektív társadalmak” munkaprogramjának felhívására kíván innovációs programjával válaszolni az alábbi nemzetközi partnerségben:



Projekt koordinátor

* STIFTELSEN SINTEF, Norvégia

A műszaki megoldás szállítója és integrátora:

* Capgemini Systems Integration Services

Szakmai partnerek:

* European Research Institute, Magyarország
* Infinity Technology Solutions SPA, Norvégia
* Skillaware srl, Olaszország

Kutató Egyetemek:

* Észak-Nyugat-Svájci Szakfőiskola, Svájc
* Amsterdami Egyetem, Hollandia
* Camerinoi Egyetem, Olaszország

Pilot partnerek:

* Toszkán Régió, Olaszország
* Bischitz Johanna Integrált Humán Szolgáltató Központ, Magyarország
* Vöröskereszt, Norvégia
* Unie KBO, Hollandia
* Zug kanton, Svájc

A „BlessU” projekt innovációs akciók sorával kíván reagálni a hatékonyabb egészségügyi közszolgáltatások nyújtására az alábbi tevékenységek kidolgozásával és megvalósításával, intézményünk munkatársainak szakmai bevonása mellett:

1 – Esetleírások; módszertanok és referencia architektúra kialakítása

2 – A BlessU szolgáltatások közös kialakítása és a közös szolgáltatás irányítási lehetőségek

3 – Megbízható Adatközpontú szolgáltatás közös kialakítása

4 – „BlessU” innovatív platform kialakítása

5 – Integráció és pilótprogramok

6 – Pilot - értékelő tanulmányok

7 – Fenntartható, Innovatív Közszolgálati modellek kidolgozása

8 – „BlessU” terjesztés és közösségi kommunikáció

9 – Projektmenedzsment feladatok

A pályázat benyújtására 2017. február 2-án kerül sor, eredményhirdetés várhatóan az ősz folyamán lesz.

Intézményünk számára a következő előnyökkel és haszonnal jár a nemzetközi projektben való részvétel:

* + Erzsébetváros területi szolgáltatási modelljének megismertetése és promóciója az Európai színtéren
  + Az erzsébetvárosi szolgáltatások fejlesztéséhez további ismeret és tapasztalatszerzés, nemzetközi gyakorlatok megismerése és alakítása
  + Szorosabb kapcsolatteremtés kerületünk lakosságával, elégedettségük növelése
  + Bizalomnövelés kerületünk szociális szolgáltatásaival kapcsolatosan lakosságunk körében
  + A legkorszerűbb európai technológiához való kapcsolódás lehetősége
  + A projekt eredményeként az erzsébetvárosi integrált humán szolgáltatás gyakorlata európai minta-modell megoldásként jelenik meg.

Budapest, 2017. január 19.

Mikulás Franciska

igazgató